CELEX: 62015TA0522
Language: hu
Date: 2019-07-11 00:00:00
Title: T-522/15. sz. ügy: A Törvényszék 2019. július 11-i ítélete — CCPL és társai kontra Bizottság („Verseny — Kartellek — A kiskereskedelmi értékesítésre szánt élelmiszer-csomagolás piaca — Az EUMSZ 101. cikk megsértését megállapító határozat — A jogsértő magatartás betudhatósága — A 2006. évi bírságkiszabási iránymutatás — Az eladások értéke — A bírság felső határa — Arányosság — Egyenlő bánásmód — Fizetési képesség”)

30.9.2019   
            
            
               HU
            
            
               Az Európai Unió Hivatalos Lapja
            
            
               C 328/37
            
         
      A Törvényszék 2019. július 11-i ítélete — CCPL és társai kontra Bizottság
      (T-522/15. sz. ügy) (1)
      
      („Verseny - Kartellek - A kiskereskedelmi értékesítésre szánt élelmiszer-csomagolás piaca - Az EUMSZ 101. cikk megsértését megállapító határozat - A jogsértő magatartás betudhatósága - A 2006. évi bírságkiszabási iránymutatás - Az eladások értéke - A bírság felső határa - Arányosság - Egyenlő bánásmód - Fizetési képesség”)
      (2019/C 328/39)
      Az eljárás nyelve: olasz
      
         Felek
      
      
         Felperesek: CCPL — Consorzio Cooperative di Produzione e Lavoro SC (Reggio Emilia, Olaszország), Coopbox group SpA (Reggio Emilia), Poliemme Srl (Reggio Emilia), Coopbox Hispania, SL (Lorca, Spanyolország), Coopbox Eastern s. r. o. (Vágújhely, Szlovákia) (képviselők: S. Bariatti és E. Cucchiara ügyvédek)
      
         Alperes: Európai Bizottság (képviselők: kezdetben F. Jimeno Fernández, A. Biolan és P. Rossi, később F. Jimeno Fernandez, P. Rossi és L. Malferrari meghatalmazottak)
      
         Az ügy tárgya
      
      Elsődlegesen az EUMSZ 101. cikk és az EGT-Megállapodás 53. cikke alkalmazására vonatkozó eljárásban (AT.39563 — „élelmiszer-csomagolás kiskereskedelmi értékesítésre” ügy) 2015. június 24-én hozott C(2015) 4336 final bizottsági határozat részleges megsemmisítése iránt az EUMSZ 263. cikk alapján benyújtott kérelem, másodlagosan pedig a felperesekkel szemben kiszabott bírság összegének csökkentése iránti kérelem.
      
         Az ítélet rendelkező része
      
      
                  1)
               
               
                  
                     A Törvényszék az EUMSZ 101. cikk és az EGT-Megállapodás 53. cikke alkalmazására vonatkozó eljárásban (AT.39563 — „élelmiszer-csomagolás kiskereskedelmi értékesítésre” ügy) 2015. június 24-én hozott C(2015) 4336 final bizottsági határozat 2. cikke (1) bekezdésének f) és g) pontját, továbbá (2) bekezdésének d) és e) pontját, valamint (4) bekezdésének c) és d) pontját megsemmisíti.
                  
               
            
                  2)
               
               
                  
                     A Törvényszék az Európai Bizottságot kötelezi a költségek viselésére, ideértve az ideiglenes intézkedés iránti eljárással kapcsolatos költségeket is.
                  
               
            
         (1)  HL C 354., 2015.10.26.